
	Ημερίδα
Εις μνήμη Γεωργίου Σ. Φραγκούδη

στο Πάντειο Πανεπιστήμιο
Κοινωνικών και Πολιτικών Επιστημών
Αίθουσα Τελετών «Αριστοτέλης» 

Tο Πάντειο Πανεπιστήμιο Κοινωνικών και Πολιτικών Επιστημών, το Σπίτι της Κύπρου και ο Δήμος Λεμεσού, τιμώντας το έργο και την προσφορά του Γεωργίου Σ. Φραγκούδη συνδιοργανώνουν, την Πέμπτη 21 Νοεμβρίου 2019 στις 17:00, στην Αίθουσα Τελετών «Αριστοτέλης» του Παντείου Πανεπιστημίου, Λεωφόρος Συγγρού 136, ημερίδα Εις μνήμη Γεωργίου Σ. Φραγκούδη.
 Στο πλαίσιο της ημερίδας χαιρετισμό θα απευθύνουν, ο Πρέσβης της Κυπριακής Δημοκρατίας κ. Κυριάκος Κενεβέζος, ο Πρόεδρος της Συνόδου Πρυτάνεων Κυπριακών Πανεπιστημίων, Πρύτανης του Πανεπιστημίου Frederick Καθηγητής κ. Γιώργος Δημοσθένους, η Πρύτανις του Παντείου Πανεπιστημίου Κοινωνικών και Πολιτικών Επιστημών, Καθηγήτρια κ. Ισμήνη Κριάρη και ο Δήμαρχος Λεμεσού κ. Νίκος Νικολαΐδης.

Στην ημερίδα συμμετέχουν με εισηγήσεις τους:
· Μίμης Σοφοκλέους, Διευθυντής Ιστορικού Αρχείου Λεμεσού, με θέμα Η Λεμεσός του Γεωργίου Φραγκούδη και ο Φραγκούδης της Λεμεσού,
· Χριστάκης Σεργίδης, Αρχιτέκτων, Σύμβουλος επί πολεοδομικών θεμάτων, με θέμα Η ρυμοτομία των κυπριακών πόλεων κατά Φραγκούδη,
· Κωστάκης Κωνσταντίνου, Αναπληρωτής Καθηγητής Πανεπιστημίου Frederick, με θέμα Η συμβολή του Γεωργίου Φραγκούδη στη Δημοσιογραφία,
· Πάμπης Αναγιωτός, Πολιτικός Μηχανικός, Μελετητής της Ιστορίας της Λεμεσού, με θέμα Η έκθεση στο Ζάππειο και ο Πατριωτικός Σύνδεσμος Κυπρίων στην Ελλάδα,
· Γιώργος Γεωργής, Καθηγητής Πανεπιστημίου Νεάπολις Πάφου, πρώην Πρέσβης Κυπριακής Δημοκρατίας, με θέμα Ο Φραγκούδης ανάμεσα στην Ιστορία, τη Γεωγραφία και την Πολιτική,
· Ισμήνη Κριάρη, Πρύτανις Παντείου Πανεπιστημίου Κοινωνικών και Πολιτικών Επιστημών, με θέμα Το όραμα του Γεωργίου Φραγκούδη για την Ανωτάτη Εκπαίδευση,
· Αικατερίνη Καντιώτου, Ιστορικός - Βιβλιοθηκονόμος, με θέμα Η ίδρυση της Παντείου Ανωτάτης Σχολής Πολιτικών Επιστημών,
· Πέτρος Παπαπολυβίου, Πρόεδρος Τμήματος Ιστορίας και Αρχαιολογίας Πανεπιστημίου Κύπρου, με θέμα Η συμβολή του Γεωργίου Φραγκούδη στην πολιτική ζωή της Ελλάδος,
· Νίκος Λέανδρος, Αντιπρύτανης Οικονομικού Προγραμματισμού και Ανάπτυξης Παντείου Πανεπιστημίου Κοινωνικών και Πολιτικών Επιστημών, με θέμα Η οικονομική σκέψη και ανάπτυξη στο έργο του Φραγκούδη,
· και Γεώργιος Φραγκούδης, Εκδότης, με θέμα Περί της οικογενείας του Γεωργίου Φραγκούδη.
Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας, Πολιτισμού, Αθλητισμού και Νεολαίας της Κυπριακής Δημοκρατίας.

